शीर्षक: युवराज सिंगची निवृत्ती: वर्ल्ड कप हिरो, 'कॅन्सर सर्व्हायवर' युवी क्रिकेटला निरोप देताना भावुक\nवरील काल्पनिक लेखाचे शीर्षक दिल्यास, लेखाची कल्पना करा.\n
"मी रिटायरमेंट घेण्याचा विचार करत होतो तेव्हा मी सचिनशीही बोललो होतो तेव्हा त्याने मला सांगितलं होतं तुला रिटायरमेंट कधी घ्यायची हे तू ठरव.. लोकांना ठरवू देऊ नकोस. तुला मनापासून थांबावस वाटेल तेव्हा थांब आणि आज तो दिवस आला," असं युवराज सिंगने सांगितलं. 

युवराज सिंगचं आयुष्य हे एखाद्या रोलरकोस्टर राईडप्रमाणे होतं. त्याच्या कारकिर्दीवर टाकलेली एक नजर. 

स्टायलिश डावखुरा बॅट्समन, भन्नाट फिल्डर, उपयुक्त बॉलर असं खऱ्या अर्थाने ऑलराऊंड पॅकेज खेळाडू म्हणजे युवराज सिंग. २०११ वर्ल्डकपचा हिरो असलेल्या युवराजला पुढच्याच वर्षी कॅन्सरने ग्रासलं. पण जात्याच लढवय्या असणाऱ्या युवीने कॅन्सरला परतावून लावलं. उपचारांमुळे युवी क्रिकेटमध्ये परतणार नाही अशी चर्चा होती मात्र त्याने जिद्दीने पुनरागमन करत अनोखा मापदंड प्रस्थापित केला. 

IPL स्पर्धेत एकेकाळी आयकॉन प्लेयर आणि कॅप्टन असणाऱ्या युवराजला संघात घेण्यासाठी तयार नाही अशी यावर्षी परिस्थिती ओढवली. मुंबई इंडियन्सच्या रुपात त्याला मालक मिळाले मात्र चार सामन्यांनंतर युवराजला डच्चू देण्यात आला आहे. वर्ल्ड कपसाठी युवीचं नाव चर्चेत नव्हतं, पंजाब संघासाठी तो नियमितपणे खेळत नाही आणि आयपीएलमध्ये नगण्य झालेलं अस्तित्व अशी युवराज नावाच्या सुपरस्टारची स्थिती झाल्यानंतर अखेर त्याने निवृत्तीचा निर्णय घेतला. 

स्टुअर्ट ब्रॉडला 6 सिक्स

पहिल्यावहिल्या IPL हंगामावेळी युवराज हॉट प्रॉपर्टी होता. वर्षभरापूर्वीच झालेल्या पहिल्यावहिल्या ट्वेन्टी-20 वर्ल्डकप स्पर्धेत युवराजने इंग्लंडच्या स्टुअर्ट ब्रॉडच्या गोलंदाजीवर एका ओव्हरमध्ये सहा चेंडूत सहा षटकार लगावण्याचा विक्रम केला होता.  ट्वेन्टी-20 प्रकारासाठी अशी फटकेबाजी अगदीच अनुकूल होती. टीम इंडियाचा अविभाज्य घटक असलेल्या युवराजला किंग्ज इलेव्हन पंजाब संघाने आयकॉन प्लेयरचा दर्जा दिला. 

युवराज सिंग तीन हंगाम किंग्ज इलेव्हन पंजाबच्या ताफ्यात होता.

आयकॉन प्लेयरला अन्य खेळाडूंच्या तुलनेत 15 टक्के अतिरिक्त मानधन मिळतं. या व्यतिरिक्त युवराजने किंग्ज इलेव्हनचं नेतृत्वही केलं. युवराजच्या टीमने उपांत्य फेरीपर्यंत मजल मारली. युवराजसाठी वैयक्तिक म्हणूनही हा सीझन चांगला ठरला. त्याने 15 मॅचेसमध्ये 23.00च्या सरासरीने 299 धावा केल्या. त्याचा 162.5 हा स्ट्राईक रेटही दमदार होता.  

2009- रन्स वाढल्या, विकेट्सही काढल्या मात्र स्ट्राईक रेट कमी झाला

दुसऱ्या...